યુનિવર્સિટીના મોબિલીટી ટ્રાન્સફોર્મેશન સેન્ટરના વડાએ વધુ માહિતી આપતા કહ્યું હતું કે આ 'એમ' સીટી સંપૂર્ણપણે સલામત, અંકુશ હેઠળનું અને વાસ્તવિક નજારો ધરાવતું છે. અહીં ડ્રાઈવર વગરના કનેક્ટેડ વાહનોની વિશ્વસનિયતા, ક્ષમતા, સલામતી આદિ પાસાઓની ચકાસણી કરવામાં આવશે. આ ઉપરાંત આ કૃત્રિમ શહેરની હદમાં 'ઈન્ટરનેટ ઓફ થિંગ્સ' શ્રેણીના વાહનોની પણ ચકાસણી કરવામાં આવશે. કનેક્ટેડ કાર એક બીજા સાથે સીધો સંવાદ કરી શકે છે. (વેહિકલ ટૂ વેહિકલ કન્ટ્રોલ) અથવા માર્ગો પર ગોઠવવામાં આવેલા સિગ્નલોના થાંભલામાં મૂકાયેલા વીજાણુ સાધનો (વેહિકલ ટૂ ઈન્ફ્રાસ્ટ્રક્ચર કન્ટ્રોલ) થકી એકબીજા સાથે સૂચનાઓનું આદાનપ્રદાન કરી શકે છે.